CELEX: 62008CN0390
Language: bg
Date: 2008-09-05 00:00:00
Title: Дело C-390/08: Иск, предявен на 5 септември 2008 г.  — Комисия на Европейските общности/Великото херцогство Люксембург

8.11.2008   
            
            
               BG
            
            
               Официален вестник на Европейския съюз
            
            
               C 285/27
            
         Иск, предявен на 5 септември 2008 г. — Комисия на Европейските общности/Великото херцогство Люксембург
   (Дело C-390/08)
   (2008/C 285/45)
   Език на производството: френски
   Страни
   
      Ищец: Комисия на Европейските общности (представители: U. Wölker и J.-P. Keppenne)
   
      Ответник: Великото херцогство Люксембург
   Искания на ищеца
   
               —
            
            
               да се установи, че като не е предоставило информацията, която се изисква съгласно член 3, параграф 2 от Решение № 280/2004/ЕО на Европейския Парламент и на Съвета от 11 февруари 2004 г. относно механизма за мониторинг на емисиите на парникови газове в Общността и прилагане на Протокола от Киото (1), във връзка с членове 8, 9, 10 и 11 от Решение 166/2005/ЕО на Комисията от 10 февруари 2005 г. за определяне правилата за прилагане на Решение № 280/2004/ЕО на Европейския парламент и на Съвета от 11 февруари 2004 г. относно механизма за контрол на емисии с парников ефект от Общността и за прилагане на Протокола от Киото (2), Великото херцогство Люксембург не е изпълнило задълженията си по член 3, параграф 2 от Решение № 280/2004/ЕО, във връзка с членове 8, 9, 10 и 11 от Решение № 166/2005/ЕО,
            
         
               —
            
            
               да се осъди Великото херцогство Люксембург да заплати съдебните разноски.
            
         Правни основания и основни доводи
   По силата на член 3, параграф 2 от Решение № 280/2004/ЕО, във връзка с Решение № 166/2005/ЕО, до 15 март 2005 г., а след това на всеки две години, държавите-членки трябва да предоставят на Европейската комисия информация за националните мерки с цел ограничаване и/или намаляване на емисиите на парникови газове и за прилагане на Протокола от Киото.
   Към датата на предявяване на настоящия иск обаче ответникът не е уведомил за такива мерки.
   
      (1)  ОВ L 49, стр. 1; Специално издание на български език, 2007 г., глава 15, том 13, стр. 146.
   
      (2)  ОВ L 55, стр. 57; Специално издание на български език, 2007 г., глава 15, том 10, стр. 194.